શીર્ષક: શા માટે પાક.ના પૂર્વ વડા પ્રધાનને થઈ દસ વર્ષની સજા?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ડેપ્યુટી પ્રોસિક્યુટર સરદાર મુઝ્ઝફરના કહેવા પ્રમાણે, નવાઝના જમાઈ કેપ્ટન (રિટાયર્ડ) સફદરને એક વર્ષની જેલની સજા ફટકરાવામાં આવી છે. 

જજ મોહમ્મદ બશીરના કહેવા પ્રમાણે, દસ વર્ષની સજા આવક કરતાં વધુ સંપત્તિ ધરાવવા બદલ કરવામાં આવી છે, જ્યારે એક વર્ષની સજા નેશનલ એકાઉન્ટેબિલિટી બ્યૂરોને સહકાર નહીં આપવા બદલ કરવામાં આવી છે. 

ઉપરાંત નવાઝને એંસી લાખ પાઉન્ડ તથા મરિયમને વીસ લાખ પાઉન્ડ (ભારતીય ચલણ પ્રમાણે લગભગ પોણા બે કરોડ)નો દંડ પણ ફટકારવામાં આવ્યો છે. 

આ કેસ લંડનના એવેનફિલ્ડ હાઉસમાં આવેલાં ચાર ફ્લેટ (ફ્લેટ નંબર 16, 16-એ, 17 અને 17-એ)ની માલિકી સંબંધિત છે. પનામા પેપર્સમાં આ ફ્લેટ અંગેની વિગતો બહાર આવી હતી. 

નવાઝ શરીફ અને તેમના પુત્રી લંડનમાં છે, જ્યાં નવાઝના પત્ની કુલસુમની કૅન્સરની સારવાર ચાલી રહી છે. 

નવાઝે આરોપોને રાજકારણથી પ્રેરિત ગણાવ્યા છે. શરીફ પરિવારનું કહેવું છે કે તેમણે કાયદેસરની આવકમાંથી આ સંપત્તિ મેળવી છે.  

નવ મહિનાની સુનાવણી બાદ ત્રીજી જુલાઈએ જજ દ્વારા સુનાવણીને મોકૂફ રાખવામાં આવી હતી. 

મરિયમ નહીં લડી શકે ચૂંટણી 

નવાઝ શરીફનાં પુત્રી મરિયમ શરીફને કોર્ટે સાત વર્ષની જેલની સજા ફટકારી છે. 

ત્યારે નવાઝના 'રાજકીય વારસા'ને આગળ ધપાવવાના મરિયમના સપનામાં અવરોધ આવી શકે છે. 

તેઓ તા. 25મી જુલાઈએ યોજાનારી ચૂંટણીમાં ભાગ નહીં લઈ શકે. મરિયમ લાહોરની NA-127 બેઠક પરથી ઉમેદવાર છે. 

પાકિસ્તાન અવામી લિગના વડા શેખ રાશિદના કહેવા પ્રમાણે, આ ચુકાદા દ્વારા અલ્લાહે નવાઝ શરીફને સજા આપી છે. 

રાશિદે ઉમેર્યું હતું કે મરિયમે બનાવટી દસ્તાવેજ તૈયાર કર્યાં હતાં. 

એવેનફિલ્ડ એપાર્ટમેન્ટ

મરિયમે એક ટ્વીટમાં લખ્યું, "શાબાશ નવાઝ, તમે ડર્યાં નહીં, તમે અંગત જીવન કરતાં પાકિસ્તાનને મહત્ત્વ આપ્યું. જનતા તમારી સાથે છે. તમારો જ વિજય થશે. ઇન્શાઅલ્લાહ."

પાકિસ્તાન મુસ્લિમ લિગ (નવાઝ)ના નેતા તારિક ફઝલ ચૌધરીના કહેવા પ્રમાણે, ચુકાદા સામે જે કોઈ કાયદાકીય કાર્યવાહી કરવાની જરૂર પડશે, તે કરવામાં આવશે. 

ઇમરાન ખાનની પાર્ટીએ આ ચુકાદાને આવકાર્યો છે. તેમના કહેવા પ્રમાણે, આ ચુકાદાનો શ્રેય ઇમરાન ખાન છે. જેમણે ભ્રષ્ટાચાર સામે ચળવળ હાથ ધરી છે. 

તમે આ વાંચ્યું કે નહીં?

શું છે કેસનો ઘટનાક્રમ?

લંડનમાં એેવેનફિલ્ડ એપાર્ટમેન્ટની બહાર નવાઝ શરીફના સમર્થકો અને વિરોધી વચ્ચે અથડામણ થઈ હતી

28મી જુલાઈ 2017: દેશની સર્વોચ્ચ અદાલત દ્વારા પાકિસ્તાની વડા પ્રધાન નવાઝ શરીફને જાહેરપદ...